[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 20.9.2006

COM(2006) 512 τελικό

35 η ΔΗΜΟΣΙΟΝΟΜΙΚΗ ΕΚΘΕΣΗ

σχετικα με το ΕΥΡΩΠΑΪΚΟ ΓΕΩΡΓΙΚΟ ΤΑΜΕΙΟ ΠΡΟΣΑΝΑΤΟΛΙΣΜΟΥ ΚΑΙ ΕΓΓΥΗΣΕΩΝ (ΕΓΤΠΕ), τμημα Εγγυησεων – ΟΙΚΟΝΟΜΙΚΟ ΕΤΟΣ 2005 – {SEC(2006) 1152}

ΠΙΝΑΚΑΣ ΠΕΡΙΕΧΟΜΕΝΩΝ

1. ΔΙΑΔΙΚΑΣΙΑ ΠΡΟΫΠΟΛΟΓΙΣΜΟΥ 3

1.1. Προσχέδιο προϋπολογισμού του 2005 3

1.2. Σχέδιο προϋπολογισμού του 2005 3

1.3. Διορθωτική επιστολή για το 2005 3

1.4. Έγκριση του προϋπολογισμού του 2005 3

1.5. Διορθωτικός προϋπολογισμός 8/2005 3

2. ΤΑΜΕΙΑΚΗ ΚΑΤΑΣΤΑΣΗ ΚΑΙ ΔΙΑΧΕΙΡΙΣΗ ΤΩΝ ΠΙΣΤΩΣΕΩΝ 4

A. Διαχείριση των πιστώσεων 4

2.1. Διαθέσιμες πιστώσεις για το οικονομικό έτος 2005 4

2.2. Εκτέλεση των διαθέσιμων πιστώσεων του οικονομικού έτους 2005 4

2.3. Αυτόματη μεταφορά πιστώσεων από το 2004 στο 2005 5

2.4. Μη αυτόματη μεταφορά πιστώσεων από το 2004 5

2.5. Μεταφορές πιστώσεων και διoρθρωτικός προϋπολογισμός όσον αφορά το ΕΓΤΠΕ-τμήμα Εγγυήσεων 6

B. Προκαταβολές 6

2.6. Προκαταβολές προς τα κράτη μέλη 6

3. ΕΚΤΕΛΕΣΗ ΤΟΥ ΠΡΟΫΠΟΛΟΓΙΣΜΟΥ ΤΟΥ 2005 7

4. ΠΑΡΑΤΗΡΗΣΕΙΣ ΣΧΕΤΙΚΑ ΜΕ ΤΗΝ ΕΚΤΕΛΕΣΗ ΤΟΥ ΠΡΟΫΠΟΛΟΓΙΣΜΟΥ 8

4.1. Υποτομέας 1α 8

4.2. Υποτομέας 1β 10

4.3. Κατανομή των δαπανών με βάση τον οικονομικό τους χαρακτήρα 10

Παράρτημα 1 Διαδικασια προϋπολογισμου για το ΕΓΤΠΕ-τμημα Εγγυησεων Παράρτημα 2 Ποσοστο του προϋπολογισμου ΕΓΤΠΕ-τμημα Εγγυησεων στον προϋπολογισμο της ΕΕ κατα την περιοδο 2001−2005 Παράρτημα 3 Αναλυση της εκτελεσης του προυπολογισμου κατά το 2005 Παράρτημα 4 Δαπανες του ΕΓΤΠΕ-τμημα Εγγυησεων ανα αρθρο και ανα κρατος μελος Παράρτημα 5 Εξελιξη της κατανομης των δαπανων του ΕΓΤΠΕ-τμημα Εγγυησεων |

Σημείωση: Η παρούσα έκθεση συνοδεύεται από ένα έγγραφο εργασίας των υπηρεσιών της Επιτροπής. Το πλήρες κείμενο του εγγράφου εργασίας (στα αγγλικά) και οι συνημμένοι πίνακες (στα αγγλικά ή στα γαλλικά) θα δημοσιευθούν στον διαδικτυακό τόπο της ΓΔ Γεωργίας και Αγροτικής Ανάπτυξης. |

ΔΙΑΔΙΚΑΣΙΑ ΠΡΟΫΠΟΛΟΓΙΣΜΟΥ

Προσχέδιο προϋπολογισμού του 2005

Το προσχέδιο προϋπολογισμού του 2005 εγκρίθηκε από την Επιτροπή και προτάθηκε στην αρμόδια για τον προϋπολογισμό αρχή τον Μάιο 2004. Οι πιστώσεις που προτάθηκαν για το ΕΓΤΠΕ-τμήμα Εγγυήσεων ανήλθαν συνολικά σε 50 675,5 εκατ. ευρώ, δηλαδή σε 43 834,5 εκατ. ευρώ για τον υποτομέα 1α και σε 6 841,0 εκατ. ευρώ για τον υποτομέα 1β, εκ των οποίων οι πιστώσεις πληρωμών ανήλθαν στα 6 279,4 εκατ. ευρώ λόγω της προσθήκης του μεταβατικού μέσου για τα νέα κράτη μέλη το οποίο εφαρμόζεται στη βάση των διαχωριζόμενων πιστώσεων.

Σχέδιο προϋπολογισμού του 2005

Τον Ιούλιο 2004 το Συμβούλιο ενέκρινε το σχέδιο προϋπολογισμού του 2005. Οι πιστώσεις του υποτομέα 1α μειώθηκαν κατά 1 000 εκατ. ευρώ σε σύγκριση με το προσχέδιο του προϋπολογισμού ενώ οι πιστώσεις για τον υποτομέα 1β διατηρήθηκαν στο επίπεδο του προσχεδίου του προϋπολογισμού.

Διορθωτική επιστολή για το 2005

Στα τέλη Οκτωβρίου 2004 η Επιτροπή ενέκρινε τη διορθωτική επιστολή αριθ. 3 σχετικά με το προσχέδιο προϋπολογισμού του 2005 καθορίζοντας το ύψος των πιστώσεων για τον υποτομέα 1α στα 43 610,5 εκατ. ευρώ, ποσό που ήταν μικρότερο κατά 224,0 εκατ. ευρώ σε σύγκριση με το ποσό που προέβλεπε το προσχέδιο προϋπολογισμού. Το ποσό των προτεινόμενων πιστώσεων για τον υποτομέα 1β παρέμεινε αναλλοίωτο.

Έγκριση του προϋπολογισμού του 2005

Το Δεκέμβριο 2004 εγκρίθηκε ο προϋπολογισμός του 2005. Η αρμόδια για τον προϋπολογισμό αρχή απέρριψε τα ποσά που προτάθηκαν με τη διορθωτική επιστολή αριθ. 3 για τον υποτομέα 1α και ενέκρινε το σχέδιο προϋπολογισμού που είχε προταθεί για το 2005. Οι πιστώσεις του υποτομέα 1α ανήλθαν σε 42 835,5 εκατ. ευρώ, ποσό που ήταν μικρότερο κατά 775,5 εκατ. ευρώ σε σύγκριση με το ποσό που προέβλεπε η διορθωτική επιστολή αριθ. 3. Το ποσό των πιστώσεων που προτάθηκαν για τον υποτομέα 1β παρέμεινε αναλλοίωτο. Περισσότερες πληροφορίες περιλαμβάνονται στο παράρτημα 1.

Διορθωτικός προϋπολογισμός 8/2005

Τον Δεκέμβριο 2005 η αρμόδια για τον προϋπολογισμό αρχή δέχθηκε να γίνει προσαρμογή, μέσω του διορθωτικού προϋπολογισμού 8/2005, των πιστώσεων ανάληψης υποχρεώσεων όσον αφορά τον προϋπολογισμό του 2005 ακυρώνοντας το ποσό των 650,0 εκατ. ευρώ για τον υποτομέα 1α, το οποίο μειώθηκε κατ’ αυτό τον τρόπο στα 42 185,5 εκατ. ευρώ. Περισσότερες πληροφορίες περιλαμβάνονται στο σημείο 2.5.

Το ποσοστό του τελικού προϋπολογισμού ΕΓΤΠΕ-τμήμα Εγγυήσεων (πιστώσεις ανάληψης υποχρεώσεων) στο συνολικό προϋπολογισμό της ΕΕ κατά την περίοδο 2001–2005 εμφανίζεται στο παράρτημα 2.

ΤΑΜΕΙΑΚΗ ΚΑΤΑΣΤΑΣΗ ΚΑΙ ΔΙΑΧΕΙΡΙΣΗ ΤΩΝ ΠΙΣΤΩΣΕΩΝ

A. Διαχείριση των πιστώσεων

Διαθέσιμες πιστώσεις για το οικονομικό έτος 2005

Οι πιστώσεις που διετέθησαν τελικά στο ΕΓΤΠΕ-τμήμα Εγγυήσεων για το οικονομικό έτος ανήλθαν στα 49 026 450 000 ευρώ. Η αρμόδια για τον προϋπολογισμό αρχή ενέκρινε μια μη αυτόματη μεταφορά πιστώσεων ύψους 49 500 000 ευρώ από το 2004 στο 2005.

Εκτέλεση των διαθέσιμων πιστώσεων για το οικονομικό έτος 2005

Δημοσιονομικές πράξεις

Στον πίνακα που ακολουθεί περιλαμβάνονται λεπτομερείς πληροφορίες σχετικά με τις δημοσιονομικές πράξεις που έγιναν κατά το 2005:

ευρώ

1. Διαθέσιμες πιστώσεις – κανονικές πιστώσεις – μη αυτομάτως μεταφερόμενες πιστώσεις 2. Αναλήψεις υποχρεώσεων – για τις δαπάνες των κρατών μελών με κανονικές πιστώσεις – για τις δαπάνες με μη αυτομάτως μεταφερόμενες πιστώσεις – για τις άμεσες ενισχύσεις – για τις δαπάνες των κρατών μελών – ΜΜΑΑ ΕΕ 10 Σύνολο αναλήψεων υποχρεώσεων 3. Καταλογισθέντα ποσά – για τις δαπάνες των κρατών μελών με κανονικές πιστώσεις – για τις δαπάνες με μη αυτομάτως μεταφερόμενες πιστώσεις – για τις άμεσες ενισχύσεις – για τις δαπάνες των κρατών μελών –ΜΜΑΑ ΕΕ 10 Σύνολο καταλογισθέντων ποσών 4. Αυτόματη μεταφορά πιστώσεων – για τις δαπάνες των κρατών μελών – ΕΤΑΚ ΕΕ 10 – για τις δαπάνες των κρατών μελών με μη αυτομάτως μεταφερόμενες πιστώσεις – για τις άμεσες ενισχύσεις Σύνολο αυτόματων μεταφορών 5. Μη αυτόματη μεταφορά πιστώσεων 6. Ακυρωθείσες πιστώσεις (= 1 – 2 – 5) | 49 026 450 000,00 49 500 000,00 46 690 243 602,43 49 000 000,00 257 947 288,72 1 931 000 000,00 ----------------------- 48 928 190 891,15 46 690 243 602,43 49 000 000,00 16 019 711,99 316 264 683,00 ----------------------- 47 071 527 997,42 1 614 735 317,00 0,00 241 927 576,73 ----------------------- 1 856 662 893,73 43 400 000,00 104 359 108,85 |

Αυτόματη μεταφορά πιστώσεων

Οι αυτομάτως μεταφερόμενες πιστώσεις αντιστοιχούν στη διαφορά μεταξύ των αναλήψεων υποχρεώσεων και των καταλογιζόμενων ποσών. Για το 2005, το συνολικό ποσό ανέρχεται σε 1 856,7 εκατ. ευρώ και αντιστοιχεί στις υποχρεώσεις που είχε αναλάβει η Επιτροπή και για τις οποίες δεν είχαν γίνει πληρωμές μέχρι το τέλος του οικονομικού έτους.

Μη αυτόματη μεταφορά πιστώσεων

Βάσει των άρθρων 9 και 149 των δημοσιονομικών κανονισμών (κανονισμός (EΚ) αριθ. 1605/2002 του Συμβουλίου της 25ης Ιουνίου 2002), η Επιτροπή αποφάσισε να προβεί σε μια μη αυτόματη μεταφορά πιστώσεων συνολικού ύψους 43,4 εκατ. ευρώ όσον αφορά τη θέση 05.040105 « Πρόωρη συνταξιοδότηση – Νέο σύστημα » από το οικονομικό έτος 2005 στο οικονομικό έτος 2006.

Αυτόματη μεταφορά πιστώσεων από το 2004 στο 2005

Ο ακόλουθος πίνακας περιλαμβάνει όλες τις μεταφορές πιστώσεων που έγιναν κατά το 2005:

ευρώ

1. Μεταφερθείσες αναλήψεις υποχρεώσεων – για τις δαπάνες των κρατών μελών – ΜΜΑΑ ΕΕ 10 – για τις άμεσες ενισχύσεις Σύνολο αναλήψεων υποχρεώσεων 2. Αποδεσμεύσεις αυτομάτως μεταφερθεισών πιστώσεων – για τις δαπάνες των κρατών μελών – για τις άμεσες ενισχύσεις Σύνολο αποδεσμεύσεων 3. Πληρωμές – για τις δαπάνες των κρατών μελών – ΜΜΑΑ ΕΕ 10 – για τις άμεσες ενισχύσεις Σύνολο καταλογισθέντων ποσών 4. Ακυρωθείσες πιστώσεις (= 1 + 2 – 3) – για τις δαπάνες των κρατών μελών – για τις άμεσες ενισχύσεις Σύνολο ακυρωθεισών μεταφορών 5. Αυτόματη μεταφορά πιστώσεων – για τις δαπάνες των κρατών μελών – ΜΜΑΑ ΕΕ 10 | 1 104 080 140,00 348 125 257,83 ----------------------- 1 452 205 397,83 – –5 418 456,25 ----------------------- –5 418 456,25 1 098 312 232,00 295 928 756,46 ----------------------- 1 394 240 988,46 0 46 778 045,12 ----------------------- 46 778 045,12 5 767 908,00 |

Μη αυτόματη μεταφορά πιστώσεων από το 2004

Κατ’ εφαρμογή των άρθρων 9 και 149 του δημοσιονομικού κανονισμού (κανονισμός (EΚ) αριθ. 1605/2002 του Συμβουλίου της 25ης Ιουνίου 2002), η Επιτροπή αποφάσισε να προβεί σε μια μη αυτόματη μεταφορά πιστώσεων συνολικού ύψους 49,5 εκατ. ευρώ από το οικονομικό έτος 2004 στο οικονομικό έτος 2005.Το ποσό αυτό κατανέμεται ως εξής:

- 8,3 εκατ. ευρώ για τη θέση 05.040101 « Επενδύσεις στις γεωργικές εκμεταλλεύσεις »

- 8,1 εκατ. ευρώ για τη θέση 05.040107 « Γεωργοπεριβαλλοντικά μέτρα »

- 2,5 εκατ. ευρώ για τη θέση 05.040109 « Βελτίωση της μεταποίησης και της εμπορίας γεωργικών προϊόντων »

- 14,2 εκατ. ευρώ για τη θέση 05.040110 « Δασοκομία – προηγούμενο καθεστώς »

- 9,6 εκατ. ευρώ για τη θέση 05.040112 « Ενθάρρυνση της προσαρμογής και ανάπτυξη των αγροτικών περιοχών »

- 6,3 εκατ. ευρώ για τη θέση 05.040113 « Λοιπά μέτρα αγροτικής ανάπτυξης »

- 0,5 εκατ. ευρώ για τη θέση 17.010404 « Πιλοτική μελέτη: μοντέλο χρηματοδότησης στο οποίο έχουν ενσωματωθεί οι κίνδυνοι που συνδέονται με τις επιζωοτίες που πλήττουν τα ζώα ».

Μεταφορές πιστώσεων και διορθωτικός προϋπολογισμός όσον αφορά το ΕΓΤΠΕ-τμήμα Εγγυήσεων

Το 2005, η αρμόδια για τον προϋπολογισμό αρχή ενέκρινε τη μεταφορά αριθ. 18/05 μεταξύ κεφαλαίων από τα κεφάλαια 05.03 « ζωικά προϊόντα » (–241,5 εκατ. ευρώ), 05.07 « έλεγχος των γεωργικών δαπανών » (–14,0 εκατ. ευρώ) και 05.08 « στρατηγική και συντονισμός της γεωργικής πολιτικής » (–18,0 εκατ. ευρώ), στο κεφάλαιο 05.02 « φυτικά προϊόντα » (+273,5 εκατ. ευρώ).

Το 2005, η αρμόδια για τον προϋπολογισμό αρχή ενημερώθηκε σχετικά με τη μεταφορά αριθ. 19/05 μεταξύ κεφαλαίων από το κεφάλαιο 05.03 « ζωικά προϊόντα » (–82,9 εκατ. ευρώ) προς το κεφάλαιο 05.02 « φυτικά προϊόντα » (+82,9 εκατ. ευρώ).

Το 2005, η αρμόδια για τον προϋπολογισμό αρχή ενέκρινε τον διορθωτικό προϋπολογισμό αριθ. 8/2005 ακυρώνοντας κατ’ αυτό τον τρόπο πιστώσεις συνολικού ποσού 650,0 εκατ. ευρώ που αφορούσαν τα κεφάλαια 05.03 « ζωικά προϊόντα » (–446 εκατ. ευρώ), 05.07 « έλεγχος των γεωργικών δαπανών »(–169,0 εκατ. ευρώ) και 17.04 « ασφάλεια των τροφίμων, υγεία και ορθή μεταχείριση των ζώων, υγεία των φυτών » (–35,0 εκατ. ευρώ).

B. Προκαταβολές

Προκαταβολές προς τα κράτη μέλη

Μηνιαίες προκαταβολές με βάση τις προβλεπόμενες δαπάνες

Ο κανονισμός (ΕΚ) αριθ. 1258/1999 του Συμβουλίου της 17ης Μαΐου 1999 σχετικά με τη χρηματοδότηση της Κοινής Γεωργικής Πολιτικής[1] προβλέπει στο άρθρο 7 ότι η Επιτροπή λαμβάνει αποφάσεις σχετικά με « τις μηνιαίες προκαταβολές με βάση τις προβλέψεις των δαπανών που πραγματοποιούν οι εγκεκριμένοι οργανισμοί πληρωμών ». Προκαταβολές προς τα κράτη μέλη πραγματοποιούνται στην αρχή του δεύτερου μήνα που έπεται αυτού κατά τη διάρκεια του οποίου πραγματοποιήθηκε η δαπάνη εκ μέρους της αρχής πληρωμών.

Στην κυριολεξία δεν πρόκειται για προκαταβολές αλλά για απόδοση των δαπανών οι οποίες έχουν ήδη πραγματοποιηθεί. Ο όρος « προκαταβολή » τονίζει τον προσωρινό χαρακτήρα αυτών των πληρωμών : οι προκαταβολές πραγματοποιούνται με βάση τις μηνιαίες δηλώσεις που διαβιβάζουν τα κράτη μέλη[2]. Η μηνιαία λογιστική καταχώρηση των δαπανών υπόκειται σε ελέγχους και διορθώσεις με βάση τη λεπτομερή δήλωση[3]. Οι τελικές πληρωμές γίνονται μετά τον έλεγχο που πραγματοποιείται κατά τα επόμενα οικονομικά έτη με βάση τις αποφάσεις εκκαθάρισης των λογαριασμών.

Οι πληρωμές που πραγματοποίησαν τα κράτη μέλη από τις 16.10.2004 μέχρι τις 15.10.2005 καλύπτονται από το σύστημα των προκαταβολών. Κατά τα άλλα, η Επιτροπή πραγματοποιεί άμεσες πληρωμές για περιορισμένο αριθμό μέτρων και για τη διαχείριση του μεταβατικού μέσου αγροτικής ανάπτυξης για τα νέα κράτη μέλη (ΜΜΑΑ-ΕΕ 10).

Όσον αφορά το οικονομικό έτος 2005, το συνολικό καθαρό ποσό των προκαταβολών ανήλθε σε 46 739 243 602,43.

Αποφάσεις για προκαταβολές κατά το 2005

Όσον αφορά το οικονομικό έτος 2005, η Επιτροπή εξέδωσε 12 αποφάσεις χορήγησης μηνιαίων προκαταβολών. Το Δεκέμβριο 2005, εξεδόθη μία ακόμη απόφαση χορήγησης προκαταβολής για την προσαρμογή αυτών που είχαν ήδη καταβληθεί με βάση το σύνολο των δαπανών που είχαν καταλογιστεί στο εν λόγω οικονομικό έτος. Περισσότερες πληροφορίες περιλαμβάνονται στο παράρτημα 6 του εγγράφου εργασίας που συνοδεύει την παρούσα έκθεση.

ΕΚΤΕΛΕΣΗ ΤΟΥ ΠΡΟΫΠΟΛΟΓΙΣΜΟΥ 2005

Οι πιστώσεις που είχαν διατεθεί αρχικά στο ΕΓΤΠΕ-τμήμα Εγγυήσεων για το οικονομικό έτος 2005 ανήλθαν σε 49 725,9 εκατ. ευρώ περιλαμβανομένων και των ποσών που μεταφέρθηκαν από το 2004 (σημ.: 49,0 εκατ. ευρώ για τον υποτομέα 1β και 0,5 εκατ. ευρώ για τη ΓΔ SANCO). Το ποσό των 42 835,9 εκατ. ευρώ διετέθη για τον υποτομέα 1α και το υπόλοιπο ποσό των 6 890,0 εκατ. ευρώ για τον υποτομέα 1β.

Η εκτέλεση του προϋπολογισμού όσον αφορά την υποτομέα 1α ανήλθε στα 42 100,8 εκατ. ευρώ, δηλ. στο 98,3% περίπου των αρχικών πιστώσεων και όσον αφορά τον υποτομέα 1β στις 6 827,3 εκατ. ευρώ, δηλ. στο 99,1% περίπου των σχετικών πιστώσεων.

Όσον αφορά ειδικότερα τον υποτομέα 1α, διαπιστώθηκε υποαπορρόφηση των πιστώσεων η οποία ανήλθε στα 735,1 εκατ. ευρώ. Με στόχο τη μείωση της συνεισφοράς των κρατών μελών στον κοινοτικό προϋπολογισμό, η Επιτροπή πρότεινε τη μείωση, μέσω του διορθωτικού προϋπολογισμού αριθ. 8/2005, των πιστώσεων του ΕΓΤΠΕ-τμήμα Εγγυήσεων κατά 650,0 εκατ. ευρώ. Κατ’ αυτό τον τρόπο, οι πιστώσεις που διετέθησαν τελικά για τον υποτομέα 1α ανήλθαν σε 42 185,9 εκατ. ευρώ και το ποσό της υποαπορρόφησης περιορίστηκε στα 85,1 εκατ. ευρώ.

Τα στοιχεία σχετικά με την εκτέλεση του προϋπολογισμού του 2005 και τις διαφορές ανάμεσα στην εκτέλεση αυτή και στις πιστώσεις που περιελάμβανε ο αρχικός προϋπολογισμός καθώς και ο διορθωτικός προϋπολογισμός αριθ. 8/2005 περιλαμβάνονται στο παράρτημα 3. Οι δαπάνες που πραγματοποιήθηκαν ανά κράτος μέλος και ανά μέτρο περιλαμβάνονται στο παράρτημα 4.

ΠΑΡΑΤΗΡΗΣΕΙΣ ΣΧΕΤΙΚΑ ΜΕ ΤΗΝ ΕΚΤΕΛΕΣΗ ΤΟΥ ΠΡΟΫΠΟΛΟΓΙΣΜΟΥ

Το έτος 2005 χαρακτηρίστηκε από την αύξηση της παραγωγής σιτηρών και από την ελαφρά μείωση της παραγωγής ζωικών προϊόντων, οι οποίες είχαν ως συνέπεια την ευνοϊκή εξέλιξη των τιμών για τα ζωικά προϊόντα και τη μείωση των τιμών για τα σιτηρά.

Υποτομέας 1α

Όσον αφορά την υποτομέα 1α, παρατηρήθηκε υπεραπορρόφηση σε σχέση με τα φυτικά προϊόντα και υποαπορρόφηση σε σχέση με τους τομείς του γάλακτος, του χοιρινού κρέατος, του ελέγχου, της στρατηγικής και του συντονισμού, της αλιείας και των κτηνιατρικών δαπανών. Ο συνημμένος πίνακας περιλαμβάνει λεπτομερή στοιχεία σχετικά με την απορρόφηση των πιστώσεων των διάφορων άρθρων του προϋπολογισμού. Οι λόγοι της υπεραπορρόφησης ή της υποαπορρόφησης των πιστώσεων όσον αφορά ορισμένα άρθρα του προϋπολογισμού σε σύγκριση με τις τελικές πιστώσεις του προϋπολογισμού παρουσιάζονται συνοπτικά παρακάτω :

Μέτρα παρέμβασης στην αγορά των σιτηρών

Η υπεραπορρόφηση όσον αφορά τις πιστώσεις αυτού του τομέα οφείλεται κυρίως στην αύξηση των ποσοτήτων των σιτηρών που εισήχθησαν στα δημόσια αποθέματα λόγω της υπερπαραγωγής κατά την περίοδο 2004/05. Εκτιμάται πράγματι ότι αγοράστηκαν περίπου 14,7 εκατομμύρια τόνοι δημητριακών για δημόσια αποθεματοποίηση κατά τη διάρκεια του οικονομικού έτους, ενώ οι πιστώσεις που είχε προβλέψει η αρμόδια για τον προϋπολογισμό αρχή στον προϋπολογισμό του 2005 αρκούσαν για την αγορά 2,6 εκατ. τόνων.

Άμεσες ενισχύσεις για αροτραίες καλλιέργειες

Τον καιρό της έγκρισης του προϋπολογισμού, η αρμόδια για τον προϋπολογισμό αρχή μείωσε τις ζητηθείσες πιστώσεις για το άρθρο αυτό, ειδικά όσον αφορά τις πληρωμές στρεμματικών ενισχύσεων για τα σιτηρά, τους ελαιόσπορους, τους πρωτεϊνούχους σπόρους, κλπ. Εντούτοις, οι δαπάνες στις οποίες υπεβλήθησαν τα κράτη μέλη σε σχέση με τις άμεσες ενισχύσεις για τις αροτραίες καλλιέργειες ήταν υψηλότερες από τις πιστώσεις που προέβλεπε ο προϋπολογισμός, με συνέπεια η υπεραπορρόφηση πιστώσεων σε αυτόν να φθάσει τα 173,4 εκατ. ευρώ.

Κλωστικά φυτά

Η υπεραπορρόφηση αφορά κυρίως τον τομέα του βαμβακιού. Οι πιστώσεις αυτής της θέσης μειώθηκαν από την αρμόδια για τον προϋπολογισμό αρχή κατά 53,0 εκατ. ευρώ περίπου. Οι δαπάνες στις οποίες υπεβλήθησαν τα κράτη μέλη γι’ αυτό το μέτρο αυξήθηκαν και ανήλθαν στα 952,0 εκατ. ευρώ με συνέπεια την υπεραπορρόφηση πιστώσεων από τον προϋπολογισμό.

Οπωροκηπευτικά

Οι ευνοϊκές συνθήκες στην αγορά οπωροκηπευτικών είχαν ως αποτέλεσμα την απόσυρση μικρότερων ποσοτήτων οπωροκηπευτικών με συνέπεια τη μείωση των δαπανών. Επιπλέον οι ευνοϊκές εξελίξεις είχαν ως αποτέλεσμα την αύξηση της αγοραίας τιμής των μπανανών και τη μείωση των ποσοστών της ενίσχυσης που καταβάλλονται γι’ αυτό το προϊόν. Το συνολικό ποσό που εξοικονομήθηκε από αυτά τα δύο μέτρα αντισταθμίστηκε εν μέρει από την αύξηση των ποσών που χορηγούνται για τις λειτουργικές δαπάνες των οργανώσεων παραγωγών κατά τη διάρκεια του έτους.

Άλλα φυτικά προϊόντα και μέτρα

Η υποαπορρόφηση στον τομέα αυτό οφείλεται τόσο στην επιβράδυνση του ρυθμού των πληρωμών ενισχύσεων για αποξηραμένες ζωοτροφές όσο και στη μείωση των πληρωμών εκ μέρους των κρατών μελών όσον αφορά τα διάφορα προγράμματα POSEI.

Άμεσες ενισχύσεις οριζόντιου χαρακτήρα

Η υπεραπορρόφηση πιστώσεων σε αυτόν τον τομέα αφορά το απλοποιημένο καθεστώς στρεμματικών ενισχύσεων και οφείλεται στην επενέργεια της διπλής ισοτιμίας που συνεπάγεται η πληρωμή ενισχύσεων στο εθνικό νόμισμα. Ειδικότερα, τα νομίσματα της Ουγγαρίας και της Πολωνίας ανατιμήθηκαν έναντι του ευρώ με συνέπεια να αυξηθούν οι δαπάνες.

Γάλα και γαλακτοκομικά προϊόντα

Οι ευνοϊκές συνθήκες της εξωτερικής και εσωτερικής αγοράς στον γαλακτοκομικό τομέα επέτρεψαν στην Επιτροπή να μειώσει το επίπεδο των επιστροφών κατά την εξαγωγή και των ενισχύσεων για τη διάθεση των διάφορων προϊόντων στην εσωτερική αγορά σε σύγκριση με τα επίπεδα που ελήφθησαν υπόψη για την κατάρτιση του προϋπολογισμού του 2005. Αυτή η μείωση είχε ως συνέπεια να περιοριστούν οι δαπάνες για τα διάφορα μέτρα και να εξοικονομήσει χρήματα ο τομέας αυτός. Επιπλέον, εισπράχθηκε συμπληρωματική εισφορά γάλακτος για τη συνολική πλεονάζουσα ποσότητα, η οποία υπερέβη το 1 εκατ. τόνους γάλακτος ενώ η ποσότητα βάσει της οποίας καταρτίστηκε ο προϋπολογισμός ανερχόταν σε 0,25 εκατ. τόνους, με συνέπεια να εξοικονομήσει ακόμη περισσότερα χρήματα ο εν λόγω τομέας.

Βοδινό και μοσχαρίσιο κρέας

Η υπεραπορρόφηση σε αυτό τον τομέα οφείλεται κυρίως στην αύξηση των κτηνοτροφικών πριμοδοτήσεων το 2004 σε σύγκριση με τα προηγούμενα χρόνια. Υπενθυμίζεται ότι οι πιστώσεις αυτού του άρθρου μειώθηκαν από την αρμόδια για τον προϋπολογισμό αρχή κατά 226,0 εκατ. ευρώ περίπου, ειδικά όσον αφορά την πριμοδότηση για τις θηλάζουσες αγελάδες και την ειδική πριμοδότηση για τα βοοειδή.

Χοιρινό κρέας, αυγά και πουλερικά, μελισσοκομία

Η υποαπορρόφηση των πιστώσεων σε αυτό τον τομέα οφείλεται στην καλή κατάσταση της αγοράς κατά το 2005 όσον αφορά το χοιρινό κρέας γεγονός που επέτρεψε στην Επιτροπή να αποφύγει την πληρωμή επιστροφών κατά την εξαγωγή για το νωπό, το διατηρημένο σε απλή ψύξη ή το κατεψυγμένο χοιρινό κρέας. Επιστροφές κατά την εξαγωγή πληρώθηκαν μόνο για λουκάνικα, των οποίων οι εξαχθείσες ποσότητες ήταν μικρότερες από αυτές που προέβλεπε ο προϋπολογισμός του 2005.

Διαδικασία εκκαθάρισης των λογαριασμών

Το αποτέλεσμα της διαδικασίας εκκαθάρισης των λογαριασμών ήταν να αυξηθούν τα ποσά που ανακτήθηκαν από τα κράτη μέλη σε σύγκριση με αυτά που προέβλεπε ο προϋπολογισμός του 2005.

Υποτομέας 1β

Αγροτική ανάπτυξη (EΕ-15)

Το ΕΓΤΠΕ-τμήμα Εγγυήσεων χρησιμοποιεί τις πιστώσεις του υποτομέα 1β για να συγχρηματοδοτεί (κανονισμός (ΕΚ) αριθ. 1257/1999) τα 89 προγράμματα αγροτικής ανάπτυξης τα οποία είχαν εγκριθεί για την EΕ-15 όσον αφορά την περίοδο 2000–2006. Το 2005 χρησιμοποιήθηκε ποσοστό 99,1% των διαθέσιμων πιστώσεων για την κάλυψη των δαπανών που πραγματοποιήθηκαν γι’ αυτά τα προγράμματα. Τα κυριότερα μέτρα όπου παρατηρήθηκε σημαντική υποαπορρόφηση των πιστώσεων του προϋπολογισμού ήταν τα εξής : Πρόωρη συνταξιοδότηση (νέο σύστημα), γεωργοπεριβαλλοντικά μέτρα (νέο σύστημα) και δασοκομία (νέο σύστημα). Αντιθέτως, τα μέτρα ενίσχυσης για τις μειονεκτικές περιοχές απορρόφησαν σημαντικά περισσότερες πιστώσεις από τις προβλεπόμενες.

Μεταβατικό μέσο για τη χρηματοδότηση της αγροτικής ανάπτυξης από το ΕΓΤΠΕ-τμήμα Εγγυήσεων στα νέα κράτη μέλη

Το ΕΓΤΠΕ-τμήμα Εγγυήσεων συγχρηματοδοτεί, χρησιμοποιώντας το ως άνω μέσο, βάσει διαχωριζόμενων πιστώσεων (κανονισμός (ΕΚ) αριθ. 1257/1999), τα προγράμματα αγροτικής ανάπτυξης, που εγκρίθηκαν το 2004, στα 10 νέα κράτη μέλη κατά την περίοδο 2004–2006. Δεσμεύθηκαν όλα τα ποσά που προέβλεπε ο προϋπολογισμός ενώ οι πληρωμές ανήλθαν σε 1 414,6 εκατ. ευρώ περίπου, δηλ. αυξήθηκαν κατά 45,2 εκατ. ευρώ.

Κατανομή των δαπανών με βάση τον οικονομικό τους χαρακτήρα

Οι δαπάνες του ΕΓΤΠΕ-τμήμα Εγγυήσεων όσον αφορά τον υποτομέα 1α κατανέμονται στις ακόλουθες βασικές κατηγορίες. Αντίστοιχες δαπάνες ανά κατηγορία καθώς και το ποσοστό που αντιπροσωπεύουν αυτές οι δαπάνες στο σύνολο των δαπανών του ΕΓΤΠΕ-τμήμα Εγγυήσεων 2005 έχουν ως εξής :

Επιστροφές κατά την εξαγωγή

Οι δαπάνες για τις επιστροφές κατά την εξαγωγή ανήλθαν στα 3 051,9 εκατ. ευρώ, δηλ. στο 6,2% του συνόλου.

Άμεσες ενισχύσεις

Οι δαπάνες γι’ αυτή την κατηγορία ανήλθαν στα 33 700,8 εκατ. ευρώ, δηλ. σε ποσοστό 68,9% του συνόλου. Οι δαπάνες που εμπίπτουν στην κατηγορία των άμεσων ενισχύσεων προβλέπονται από το παράρτημα του κανονισμού (EΚ) αριθ. 1259/1999 της 17ης Μαΐου 1999 (ΕΕ L 160, σ. 113).

Αποθεματοποίηση

Οι δαπάνες αποθεματοποίησης ανήλθαν στα 851,5 εκατ. ευρώ, δηλ. σε ποσοστό 1,7% του συνόλου. Τα κυριότερα προϊόντα που αποθεματοποιήθηκαν ήταν τα σιτηρά, η ζάχαρη, το κρασί και τα γαλακτοκομικά προϊόντα.

Λοιπές δαπάνες

Οι λοιπές δαπάνες παρέμβασης ανήλθαν στα 4.496,6 εκατ. ευρώ, δηλ. σε ποσοστό 9,2% του συνόλου του εν λόγω έτους. Η κατηγορία αυτή καλύπτει τις δαπάνες που δεν κατατάσσονται στις προηγούμενες κατηγορίες.

Η εξέλιξη αυτής της κατανομής των δαπανών όσον αφορά την περίοδο 2001−005 εμφανίζεται στο παράρτημα 5.

[pic]

[pic]

[pic]

[pic]

[pic]

[1] ΕΕ L 160 της 26.6.1999, σ. 103.

[2] Οι πληρωμές αυτές κοινοποιούνται με φαξ από τα κράτη μέλη την 10η κάθε μηνός.

[3] Η λεπτομερής δήλωση διαβιβάζεται κάθε μήνα από το κράτος μέλος μέσω του πίνακα 104.